06265042 | Jaarboeke 2017 | Universiteit van Pretoria
Program: PhD Ou Testamentiese Wetenskap
06265042 Fakulteit Teologie
Die programlyn wat met die drie jaar BTh (voorheen BA ([Teologie]) begin en via BThHons, voorheen BAHons ([Teologie]) en MTh (voorheen MA [Teologie]) vorder, en die programlyn wat met die vier jaar BDiv (voorheen die vier jaar BTh) begin en via die een jaar MDiv of MTh vorder, vind sy afsluiting in PhD. Die uitkoms van 'n PhD is hoogs gespesialiseerde, navorsingsgebaseerde kundigheid.
Sien ook Algemene Regulasies soos van toepassing op doktorale programme.
'n Kandidaat met 'n MA(Teologie) of gelykwaardige kwalifikasie met 'n minimum finale punt van 65% word na 'n bevredigende colloquium doctum met inagneming van die bepalings van Algemene Regulasies G.1.3 G.45 en G.62 tot die studie vir die PhD-graad toegelaat. Met die oog op die colloquium doctum moet die kandidaat 'n eerste navorsingsvoorstel inlewer.
Eksamenregulasies van toepassing op doktorsgrade in die fakulteit
'n Doktorsgraad slegs aan 'n student toegeken indien voldoen word aan al die vereistes in fakulteitsregulasies neergelê: Op grond van 'n geëksamineerde proefskrif en 'n mondelinge eksamen. Die doktorsgraad word nie met lof toegeken nie.
Tensy die Senaat op aanbeveling van die studieleier/promotor anders besluit, moet 'n student voor of gelyktydig met die indiening van die verhandeling ten minste een konsepartikel vir publikasie in 'n erkende akademiese joernaal, en, in die geval van 'n proefskrif, 'n bewys uitgereik deur 'n geakkrediteerde joernaal dat 'n artikel ingedien is, by die Hoof: Studenteadministrasie indien.
Die student moet 'n proefskrif lewer van internasionaal vergelykbare standaard wat handel oor 'n onderwerp behorende tot die gebied van die Teologie en moet ook die proefskrif in die openbaar voor die Fakulteit verdedig.
Voornemende doktorale studente registreer vir Teologie Doktoraal Voorbereidend (Kode:06280002) indien so bepaal deur die Toelatings-komitee van die Nagraadse Komitee.
Die registrasietydperk vir Teologie Doktoraal Voorbereidend is maksimum een jaar, en die student moet in oorleg met die promotor, 'n substansiële navorsingsvoorstel voorberei. Indien dit tydens die proses nodig blyk te wees, kan die promotor addisionele materiaal van fundamentele aard (soos navorsingsmetodologie) wat vir die voorbereiding van die proefskrif onontbeerlik is, vir studie en formele assessering voorskryf.
Wanneer die assessering bevredigend afgehandel is en die navorsings-voorstel deur die departementshoof aanbeveel en deur die Navorsings- en Etiekkomitee van die Fakulteit Teologie goedgekeur is, word die student toegelaat om vir die betrokke doktorale program te registreer.
Proefskrif: Ou-Testamentiese wetenskap 980
'n Proefskrif gebaseer op onafhanklike navorsing oor 'n goedgekeurde onderwerp in die veld van Ou-Testamentiese wetenskap. Die kern van die proefskrif is om 'n oorspronklike bydrae tot die vakdissipline te maak.